Pietų Amerikos Tautų Sąjunga
Pietų Amerikos Tautų Sąjunga (isp. Unión de Naciones Suramericanas, port. União de Nações Sul-Americanas, angl. Union of South American Nations, ol. Unie van Zuid-Amerikaanse Naties; UNASUR, UNASUL) – tarptautinė Pietų Amerikos valstybių organizacija, kuri apjungia dvi prekybines sąjungas – Mercosur ir Andų bendriją. UNASUR sukurta pagal Europos Sąjungos modelį. Organizacijos konstitucinė sutartis pasirašyta 2008 m. gegužės 23 d. Brazilijos mieste, valstybių vadovų susirinkime. 2017 m., kadenciją baigus prezidentavusiam Kolumbijos atstovui Ernestui Samperui, dėl naujo vadovo sutarti nepavyko – Venesuela, Bolivija ir Surinamas blokavo pasiūlytą Argentinos atstovą Chosė Oktavijų Bordoną. Venesueloje kilus politinei krizei, Argentina, Brazilija, Čilė, Kolumbija, Paragvajus ir Peru pasmerkė Nikolaso Maduro valdymą, ir suspendavo savo narystę organizacijoje. 2018–2019 m. beveik visos šalys, išskyrus Venesuelą, Boliviją, Gajaną ir Surinamą išstojo iš organizacijos. Organizacijos sostinė iš Kito perkelta į Kočabambą Bolivijoje.